**VÝZVA NA PREDLOŽENIE PONUKY č. 4 s názvom:**

**„*Združená dodávka elektriny pre potreby zabezpečenia verejného osvetlenia v meste Nitra“***

v rámci zriadeného DNS s názvom

*„Elektrina pre potreby mesta Nitra a ním zriadených organizácií“* (v súlade s § 58 – 61 zákona č. 343/2015 Z. z. o verejnom obstarávaní

a o zmene a doplnení niektorých zákonov )

1. **Identifikácia verejného obstarávateľa :**

Mesto Nitra

Štefánikova tr. 60

950 06 Nitra

Zastúpený: Marek Hattas Kontaktná osoba:

Mária Blisková, 037/6502 272, bliskova@msunitra.sk.sk

 Komunikačné rozhranie:

1. **Predmet zákazky:**

Predmetom zákazky je dodávka elektrickej energie na 12 kalendárnych mesiacov pre zabezpečenie verejného osvetlenia v meste Nitra, Dodávka elektrickej energie vrátane distribučných služieb musí zodpovedať technickým podmienkam a prevádzkovému poriadku PDS a musí byť v súlade s platnými právnymi predpismi SR (zákon č.251/2012 Z.z. o energetike, vyhláška ÚRSO č.423/2013, ktorou sa mení a dopĺňa vyhláška 24/2013 Z.z.).

Na základe podkladov od firmy Elcomp, je v meste Nitra osvetlenie využívané v priemere denne 12,8 hod. Priemerný príkon VO je cca 829kW, vrátane slávnostného osvetlenia, je to tzv. lineárny odber.

diagram.

Odberateľ sa zaväzuje dodanú elektrinu odoberať a zaplatiť za dodávku elektriny a za distribučné služby cenu podľa zmluvy. Dodaná elektrina je taká, ktorá prešla meradlami v OM v množstve, ktoré dodávateľovi poskytol PDS.

**Deň začiatku dodávky: 01.05.2021 o 00.00 hod. Deň skončenia dodávky**:

**30.4.2022 o 24.00 hod.** Dodávateľ v zmluve ( prílohe) uvedie EIC kódy všetkých OM. Hlavný slovník:

  09300000-2 - Elektrina, vykurovanie, slnečná a jadrová energia

**Predpokladaná hodnota zákazky**: **508 000,- € bez DPH** vrátane distribučných poplatkov - vyrátané z predpokladaného množstva 3 815,26 MWh/rok

1. **Miesto a termín dodania zákazky:**
	1. **Miesto dodania:** Odberné miesta sa nachádzajú v meste Nitra (pouličné osvetlenie).
	2. **Obhliadka:** Nie je potrebná.
	3. **Termín dodania**: nástup na plnenie predmetu zákazky je od 1.5.2021. V prípade ak z objektívnych dôvodov nebude možné nastúpiť na plnenie k 1.5.2021, dodávateľ je povinný nastúpiť na plnenie 1. deň nasledujúceho kalendárneho mesiaca nasledujúceho po mesiaci, v ktorom bude účinná zmluva.
	4. **Dĺžka trvania kontraktu:** 12 mesiacov

1. **Požiadavky na obsah ponuky:**

 a. Vyplnený a štatutárnym zástupcom podpísaný návrh zmluvy vrátane všetkých príloh,

- zmluva môže byť podpísaná kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná zmluva.. - uchádzač nie je oprávnený meniť ustanovenia zmluvy.

 b. Vyplnený záväzný cenový návrh na plnenie v systéme Josephine

# Jednotková cena silovej energie za 1 MWh bez DPH

1. Čestné vyhlásenie o platnej a účinnej zmluve o zúčtovaní odchýlky účastníka trhu s elektrinou s prevádzkovateľom prenosovej sústavy s identifikovaním zmluvného partnera a dátumom jej uzatvorenia.
2. Doklad o oprávnení podnikať v energetike – dodávka elektrickej energie na území SR podľa platnej legislatívy v rozsahu predmetu zákazky, predložením povolenia na podnikanie v energetike podľa zákona č.251/2012 Z.z. o energetike.
3. V prípade, ak sa na príprave ponuky podieľali aj iné osoby ako sú zamestnanci uchádzača (napr. externí poradcovia zodpovedajúci za súlad ponuky so všetkými požiadavkami alebo rôzni experti nevyhnutní pre nacenenie predmetu zákazky), uchádzač je povinný v ponuke identifikovať tieto osoby (zákonná povinnosť podľa § 49 ods. 5 ZVO). Verejný obstarávateľ pre takýto prípad pripravil vzorový dokument, ktorý je prílohou súťažných podkladov. V prípade, ak sa na príprave ponuky podieľali len zamestnanci uchádzača, takýto dokument / informácia sa nepredkladá.

**5. Uplynutie lehoty na predkladanie cenových ponúk:**

Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v súťažných podkladoch.

Ponuka je vyhotovená elektronicky a vložená do systému JOSEPHINE **v rozhraní prislúchajúcom vyhlásenej zákazke (POZOR! Nie v rozhraní zriadeného DNS!)** umiestnenom na webovej adrese https://josephine.proebiz.com/

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>

**UPOZORNENIE:** Prosíme uchádzačov, aby pri vkladaní svojej ponuky boli obozretní a skontrolovali si, či ponuku vkladajú skutočne k výzve prostredníctvom sw. Josephine a nie k DNS (rozhranie kam predkladali žiadosti o zaradenie). Ak si uchádzač nie je istý správnym rozhraním, môže využiť metodickú pomoc podpory systému. Kontakt na podporu sa nachádza v päte stránky Josephine.

5.1. **Lehota na predkladanie ponúk je uvedená v systéme Josephine v rámci prehľadu danej zákazky.**

1. **Spôsob stanovenia ceny:**
	1. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách.
	2. Cena za elektrinu bude fakturovaná v mene EUR. K zmluvnej cene silovej energie sa pripočíta cena za distribúciu a systémové služby, ktorá je regulovaná a schvaľovaná ÚRSO. Ak sa počas plnenia zmluvy zmení cenové rozhodnutie ÚRSO, dodávateľ to musí písomne oznámiť objednávateľovi. Ak sa zmenia počas plnenia zmluvy ceny rozhodnutím ÚRSO, dane a poplatky štátom určené, budú upravené dodatkom k zmluve. Zúčtovacím a fakturačným obdobím pre všetky odberné miesta je 12 mesiacov.
	3. V cene musia byť započítané všetky náklady uchádzača v zmysle zákona NR SR č.18/1996 Z.

z. o cenách v znení neskorších predpisov.

* 1. Ak uchádzač nie je platiteľom DPH, uvedie navrhovanú celkovú cenu .
	2. Skutočnosť, že nie je platiteľom DPH uchádzač výslovne uvedie v predloženej ponuke.
	3. Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši. 6.7. V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené, v súlade s aktuálne platným právnym poriadkom Slovenskej republiky.

1. **Kritéria na hodnotenie ponúk:**

**Jediným kritériom na hodnotenie ponúk je najnižšia celková cena silovej energie za 1 MWh bez DPH.** Verejný obstarávateľ zostaví poradie ponúk tak, že zoradí ponuky, ktoré spĺňali požiadavky na predmet zákazky podľa stanoveného kritériá od najnižšej po najvyššiu.

Verejný obstarávateľ využije elektronickú aukciu. Podrobné informácie o elektronickej aukcii sú uvedené v súťažných podkladoch.

1. **Zábezpeka ponúk:**

 Nepožaduje sa.

1. **Ďalšie informácie:**
	1. Ponuky doručené verejnému obstarávateľovi po lehote na predkladanie ponúk budú vylúčené.
	2. Informatívny odkaz na oznámenie o vyhlásení verejného obstarávania, ktorým verejný obstarávateľ vytvoril dynamický nákupný systém a v ktorom sú uvedené podmienky účasti na zaradenie do DNS: <https://josephine.proebiz.com/sk/tender/5980/summary>

V Nitre, dňa 9.3.2021.

Prílohy:

1. Návrh Zmluvy o združenej dodávke
2. Zoznam odberných miest
3. Súťažné podklady k výzve

 Marek Hattas

 Primátor mesta Nitry